钦定古今图书集成/明伦汇编/氏族典/第255卷 > 王允
## 钦定古今图书集成/明伦汇编/氏族典/第255卷 > 王允

按《后汉书王允传》：“允字子师，太原祁人也。郭林宗见
而奇之曰：‘王生一日千里，王佐才也’。遂与定交。年十
九，为郡吏，刺史邓盛辟为别驾从事，由是知名。中平
元年，选拜豫州刺史，讨击黄巾，得中常侍张让宾客
书疏，与黄巾交通状闻，让怒，以事中允。允惧不免，乃
变易名姓，转侧河内、陈留间。及帝崩，乃奔丧京师。时”
大将军何进请为从事中郎，转河南尹。献帝即位，拜
太仆，再迁守尚书令。初平元年，代杨彪为司徒。时董
卓祸毒方深，允乃潜结卓将吕布，使刺杀之。卓部曲
将李傕、郭汜等先将兵在关东，因不自安，遂合谋为